CELEX: 62009TN0175
Language: da
Date: 2009-04-27 00:00:00
Title: Sag T-175/09 P: Appel iværksat den 27. april 2009 af Rådet for Den Europæiske Union til prøvelse af dom afsagt den 17. februar 2009 af Personaleretten i sag F-51/08, Stols mod Rådet

18.7.2009   
            
            
               DA
            
            
               Den Europæiske Unions Tidende
            
            
               C 167/15
            
         Appel iværksat den 27. april 2009 af Rådet for Den Europæiske Union til prøvelse af dom afsagt den 17. februar 2009 af Personaleretten i sag F-51/08, Stols mod Rådet
   (Sag T-175/09 P)
   2009/C 167/31
   Processprog: fransk
   
      Parter
   
   
      Appellant: Rådet for Den Europæiske Union (ved M. Bauer og G. Kimberley, som befuldmægtigede)
   
      Den anden part i appelsagen: Willem Stols (Halsteren, Nederlandene)
   
      Appellantens påstande
   
   
               —
            
            
               Personalerettens dom af 17. februar 2009 i sag F-51/08, Willem Stols mod Rådet, ophæves.
            
         
               —
            
            
               Willem Stolz søgsmål af 21. maj 2008 med påstand om annullation af afgørelse af 16. juli 2007, hvorved Rådet afviste at opføre ham på listen over forfremmede til lønklasse AST 11 i forfremmelsesåret 2007 samt afgørelse af 5. februar 2008, hvorved Rådets vicegeneralsekretær i sin egenskab af ansættelsesmyndighed afviste den klage, han havde indgivet i medfør af vedtægtens artikel 90, stk. 2, forkastes.
            
         
               —
            
            
               Willem Stolz tilpligtes at betale samtlige sagsomkostninger for førsteinstansen samt i appelsagen.
            
         
      Anbringender og væsentligste argumenter
   
   Ved denne appel har Rådet for Den Europæiske Union nedlagt påstand om ophævelse af dom afsagt af Personaleretten den 17. februar 2009 i sag F-51/08, Stols mod Rådet, hvorved Personaleretten annullerede Rådets afgørelser om at afvise at forfremme Willem Stols til lønklasse AST 11 i forfremmelsesåret 2007.
   Til støtte for sin appel har Rådet fremsat følgende to anbringender:
   
               —
            
            
               Retten begik en retlig fejl, for så vidt som den overskred de grænser, der i retspraksis er fastsat for Fællesskabernes retsinstansers kontrol med ansættelsesmyndighedens vide skønsbeføjelse ved sammenligningen af de forfremmelsesværdige tjenestemænds fortjenester.
            
         
               —
            
            
               Retten tilsidesatte begrundelsespligten, for så vidt som den appellerede dom er behæftet med en række unøjagtigheder og mangler, der gør det umuligt at vurdere, på hvilket grundlag Personaleretten fastslog, at Rådet har begået en åbenbar fejl.